ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 27 D’ABRIL DE 2023

Membres assistents:

Maria Ramon Salas

Maria Sureda Matamalas

Josep Pol i Font

Maria Antònia Castell Polo

Joan Ferra Terrassa

Antoni Bordoy Fernández

Maria Romero Matas

Juan José Garrofé Marimon

Marta Neus Lopez Cortes

Rafel Mir Canyelles

Miguel Fernàndez de Heredia Cañellas

Membres que excusen la seva assistència

Antoni Asensio Campoy

Carlos Quesada Casas

A la Vila d'Esporles, Comunitat Autònoma de les Illes Balears, essent les devuit hores del dia 27 d’abril de 2023, es reuneix de forma presencial i telemàtica en primera convocatòria, a la sala de Plens de l’Ajuntament, el Ple de la Corporació sota la presidència de la Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió ordinària de dia 30 de març de 2023.

No es presenta cap observació, i sotmesa a votació es aprovada per unanimitat.

**2.-** **EXPEDIENT 126/2023.- ACORDAR IMPOSAR AL CONTRACTISTA FCC MEDIO AMBIENTE, ADJUDICATARI DEL CONTRACTE DE SERVEIS DE RECOLLIDA I TRANSPORT DE FEMS UNA PENALITAT PEL COMPLIMENT DEFECTUÓS D'AQUEST.-** La batlessa Maria Ramon Salas, dona lectura a la següent:

**PROPOSTA DE BATLIA**

En relació amb l'expedient per imposició de penalitats per compliment defectuós del contracte de Servei de Recollida i Transport de Fems iniciat per Provisió d'Alcaldia de data 10/01/2023.

A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Informe del responsable del Contracte | 19/01/2023 |  |
| Provisió d'Alcaldia | 10/01/2023 |  |
| Informe de secretaria | 19/01/2023 |  |
| Acord de Ple | 02/02/2023 |  |
| Certificat de secretaria de les Al·legacions Presentades | 17/04/2023 |  |
| Informe dels Serveis Tècnics sobre les Al·legacions Presentades | 17/04/2023 |  |

LEGISLACIÓ APLICABLE

La Legislació aplicable a l'assumpte és la següent:

* Articles 64.2, 118.1 i 212 del Text Refós de la Llei de Contractes del Sector Públic, aprovat per Real Decret Legislatiu 3/2011, de 14 de novembre.
* Real decret 1098/2001, de 12 d’octubre, pel qual s’aprova el Reglament General de la Llei de Contractes de les Administracions Públiques.
* Real decret 817/2009, de 8 de maig, pel qual es desenvolupa parcialment la llei 30/2007, de 30 d’octubre, de Contractes del Sector Públic.
* L’article 82 de la Llei 39/2015, d'1 d'octubre, del Procediment Administratiu Comú de les Administracions Públiques

Vist quant antecedeix, es considera que l'expedient ha seguit la tramitació establerta en la Legislació aplicable procedint la seva aprovació per l'òrgan de contractació

Per això, realitzada la tramitació legalmente establerta i vist l’informe de Secretaría de data 17/04/2023, es proposa a Ple l’adopció del següent

**ACORD**

**PRIMER.** Imposar al contractista FCC Medio Ambiente, adjudicatari del contracte de serveis de recollida i transport de fems una penalitat de **10.392,72 euros** pel compliment defectuós d'aquest , penalitat que es farà efectiva mitjançant *deducció de les quantitats que, en concepte de pagament total o parcial, hagin d'abonar-se al contractista*, tot això de conformitat amb el que es disposa en el Plec de Clàusules Administratives Particulars.

**SEGON.** Notificar el present Acord als interessats als efectes oportuns i amb indicació dels recursos pertinents.

Sotmesa a votació la proposta fou aprovada per unanimitat dels assistents.

**3.- EXPEDIENT 642/2023. APROVAR INCOAR PROCEDIMENT PER IMPOSAR SEGONA PENALITAT PER COMPLIMENT DEFECTUÓS DEL CONTRACTE DE SERVEI DE RECOLLIDA I TRANSPORT DE FEMS A FCC MEDIO AMBIENTE SA.** La batlessa Maria Ramon Salas, dona lectura a la següent:

**PROPOSTA DE BATLIA**

Vist que aquest Ajuntament va rebre informe de data 17/04/2023, emès per Gram Sostenibilitat, empresa supervisora del compliment del contracte de servei de recollida de fems en el qual descrivia diversos incompliments en el servei de recollida de fems, que suposen el compliment defectuós per part del contractista de l'objecte del contracte.

Vist l'informe de Secretaria de data 17/04/2023, en relació amb la legislació aplicable i el procediment a seguir per a la imposició de penalitats al contractista,

**RESOLC**

**PRIMER.** Incoar el procediment per acordar, si escau, la imposició de penalitats per compliment defectuós del contracte al contractista FCC Medio Ambiente S.A

**SEGON.** Donar audiència al contractista per un termini de  *quinze dies* des de la notificació d'aquesta resolució, i a l'avalador o assegurador per aquest termini, a l'efecte de que presentin les al·legacions i els documents que considerin convenients.

**TERCER.** Sol·licitar informe dels Serveis Tècnics sobre les al·legacions presentades.

**QUART.** Sol·licitar, així mateix, que es realitzi informe de Tresoreria en relació amb les garanties prestades.

Sotmesa a votació la moció fou aprovada per unanimitat dels assistents.

**4.- PROPOSTES D’URGÈNCIA.-** No hi ha.

**5.- DECRETS DE BATLIA.-** La secretària, dóna compte dels decrets de Batlia haguts des de l’últim Ple del núm. 240/2023 al 326/2023.

**6.- CORRESPONDÈNCIA I DISPOSICIONS OFICIALS**.- A l’apartat de correspondència, es dóna compte de la correspondència haguda des de l’últim ple. Així com es donen a conèixer les disposicions oficials més rellevants hagudes des de l’últim ple.

**7.- PRECS I PREGUNTES.-** no se’n fan

Un cop examinats els punts assenyalats a l’ordre del dia, essent les devuit hores i quinze minuts la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

La batlessa